Na temelju članka 5. Uredbe o postupku davanja koncesijskog odobrenja na pomorskom dobru („Narodne novine“ broj 36/04, 63/08, 133/13 i 63/14) i članka 49. Statuta Općine Omišalj („Službene novine Primorsko-goranske županije“ broj 29/13, 8/18, 3/20 i 5/21), Općinska načelnica Općine Omišalj donosi

**I. DOPUNU PLANA UPRAVLJANJA POMORSKIM DOBROM**

**NA PODRUČJU OPĆINE OMIŠALJ U 2021. GODINI**

Članak 1.

 U Planu upravljanja pomorskim dobrom na području Općine Omišalj u 2021. godini („Službene novine Primorsko-goranske županije“ broj 42/20, u daljnjem tekstu: Plan), u tablici u članku 4. dodaje se sljedeća mikrolokacija i djelatnost:

|  |  |  |  |  |
| --- | --- | --- | --- | --- |
| **Mikrolokacija** | **Djelatnost / sredstvo** | **Cijena / obračunska jedinica** | **Količina** | **Iznos (kn)** |
| NJIVICE - PLAŽA KIJAC (k.č. 11423, k.o. Omišalj - Njivice), plato iznad kraja šetnice A. Koste | Ugostiteljska terasa | 600,00 kn/m² | 63,60 | 38.160,00 |
| **UKUPNO: 38.160,00 kn** |

Članak 2.

 Ova I. Dopuna Plana upravljanja pomorskim dobrom na području Općine Omišalj u 2021. godini (u daljnjem tekstu: I. Dopuna) dostaviti će se nadležnom tijelu samouprave u Primorsko-goranskoj županiji radi davanja potvrde o usklađenosti s Godišnjim planom upravljanja pomorskim dobrom na području Primorsko-goranske županije (u daljnjem tekstu: Potvrda).

 Nakon ishođenja Potvrde, I. Dopuna i Potvrda biti će objavljeni na mrežnim stranicama i oglasnim pločama Općine Omišalj te u „Službenim novinama Primorsko-goranske županije“.

 Plan će stupiti na snagu osmog dana od dana objave u  „Službenim novinama Primorsko-goranske županije“.

KLASA: 342-01/20-01/2

URBROJ: 2142-06-21-01-5

Omišalj, 12.04.2021. godine

**Općinska načelnica**

**mr. sc. Mirela Ahmetović, v.r.**